

 **REPUBLIKA HRVATSKA**

**KRAPINSKO-ZAGORSKA ŽUPANIJA**

Upravni odjel za gospodarstvo, poljoprivredu,

promet i komunalnu infrastrukturu

KLASA: 325-01/19-01/04

URBROJ: 2140/01-06-19-01

Krapina, 22. svibnja 2019.

Na temelju točke IX. Kodeksa savjetovanja sa zainteresiranom javnošću u postupcima donošenja zakona, drugih propisa i akata (»Narodne novine«, br. 140/09) i Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14) upućuje se

**J A V N I P O Z I V**

**za savjetovanje sa zainteresiranom javnošću u postupku donošenja**

**Pravilnika o sufinanciranju Programa vodoopskrbe i odvodnje**

**na području Krapinsko-zagorske županije**

 Krapinsko-zagorska županija od 2000. godine provodi sufinanciranje radova na rekonstrukciji i izgradnji sustava vodoopskrbe na području Krapinsko-zagorske županije. Temelj za donošenje odluka o sufinanciranju bili su Programi vodoopskrbe Krapinsko-zagorske županije koji su se donosili za svaku godinu pojedinačno. Budući da su se u proteklih nekoliko godina pokrenule aktivnosti oko izgradnje i modernizacije sustava odvodnje i pročišćavanja otpadnih voda, Krapinsko-zagorska županija je tijekom 2011. godine započela sa sufinanciranjem sustava odvodnje, pa su tako od 2011. do 2015. godine donijeti Programi vodoopskrbe i odvodnje krapinsko-zagorske županije kao temelj za sufinanciranje.

 Zbog ujednačenog postupanja pri dodjeli sredstava, umjesto Programa vodoopskrbe i odvodnje u 2016. godini započinje se sa praksom donošenja Pravilnika o raspodjeli sredstava jedinicama lokalne samouprave za rekonstrukciju i izgradnju sustava vodoopskrbe i odvodnje (dalje u tekstu: Pravilnik).

 Do 2018. godine, sukladno tadašnjim Pravilnicima, sufinancirali su se Programi vodoopskrbe i odvodnje isključivo gradovima i općina (dalje u tekstu: JLS), međutim od 2019. godine sredstva bi se osim JLS dodjeljivala i trgovačkim društvima za djelatnost vodoopskrbe i odvodnje (dalje u tekstu: distributeri) na području Krapinsko-zagorske županije.

 Sredstva za sufinanciranje Programa vodoopskrbe i odvodnje osiguravaju se u proračunu Krapinsko-zagorske županije za provođenje Kapitalnog projekta „Vodoopskrba i odvodnja“. U članku 4. Pravilnika definiraju se namjene za koje bi JLS i distributeri mogli ostvariti pravo na sufinanciranje. U članku 5. se definira način podnošenja zahtjeva za odobravanjem sredstva. Člankom 6. Pravilnika se definiraju udjeli, odnosno iznosi koje KZŽ može odobriti za sufinanciranje Programa vodoopskrbe i odvodnje. U članku 7. Pravilnika definira se način podnošenja zahtjeva za doznakom sredstava, a u članku 8. se definiraju rokovi za realizaciju odobrenih sredstava.

Sukladno odredbama Kodeksa savjetovanja sa zainteresiranom javnošću u postupcima donošenja općih akata Krapinsko-zagorska županije („Službeni glasnik Krapinsko-zagorske županije“, broj 24/14) poziva se zainteresirana javnost da svojim prijedlozima i sugestijama pridonese kvaliteti akta koji se donosi i da svoje primjedbe i prijedloge putem **obrasca za sudjelovanje u javnoj raspravi (ispod teksta).**

 Popunjeni obrazac dostavite na adresu elektroničke pošte: **promet@kzz.hr** **do 30. svibnja 2019. godine ili na adresu Krapinsko-zagorska županija, Upravni odjel za gospodarstvo, poljoprivredu, promet i komunalnu infrastruktura, Magistratska 1, 49000 Krapina.**

 Svi u roku pristigli prijedlozi razmotrit će se i oni prihvaćeni, ugraditi će se u konačni prijedlog **Pravilnika o sufinanciranju Programa vodoopskrbe i odvodnje.**

 **PROČELNICA**

 mr. Sanja Mihovilić